Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 687/11/8807	Michalovce, 16.3.2012
EEČ : 2-66-66-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 811,19 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom OÚ vyšetrovania PZ Michalovce pod spisovou značkou XXXXX

Skutková veta: 
v mesiaci december roku 2010 ako vtedajší XXXXX

-	predložil na zaúčtovanie fiktívne účtovné doklady vystavené XXXXX za opravu strechy na zimnom štadióne v Strážskom a to faktúru č. 10100083 na sumu 1.231,65 € a fiktívny pokladničný  doklad o prevzatí finančných prostriedkov  za úhradu faktúry, čím uviedol XXXXX do omylu, vyplatené finančné prostriedky vo výške 1.231,65 € si ponechal,

-	predložil na zaúčtovanie fiktívne účtovné  doklady vystavené XXXXX za opravu čerpadla a potrubia na letnom kúpalisku v Strážskom, a to faktúru  č. 10100082 na sumu 1.409,20 € a fiktívny pokladničný doklad o prevzatí finančných prostriedkov za úhradu faktúry, čim uviedol XXXXX do omylu, vyplatené finančné prostriedky vo výške 1.409,20 € si ponechal,

-	predložil na zaúčtovanie faktúru č. 103234 vystavenú firmou XXXXX na sumu 311,91 € za dodanie ochranných pracovných prostriedkov a to i napriek tomu, že pracovnú obuv v hodnote 116,19 € a bundu v hodnote 54,15 € do skladu  XXXXX neodovzdal, ale si ju ponechal, čim uviedol XXXXX do omylu,

a uvedeným konaním  spôsobil XXXXX, XXXXX, XXXXX celkovú škodu vo výške 2.811,19 €.
Odôvodnenie: 
Uznesením vyšetrovateľa ORPZ, OKP Michalovce pod č. XXXXX, zo dňa 20.7.2011 bolo podľa § 199 ods. 1 Tr. poriadku začaté trestné stíhanie a následne uznesením podľa § 206 ods. 1 Tr. poriadku vznesené obvinenie obvinenému XXXXX pre prečin podvodu podľa § 221 ods. 1, ods. 2 Tr. zákona na tom skutkovom základe, ako je uvedené vo výroku  citovaného uznesenia. 

Po skončení skráteného vyšetrovania bol mediačný úradník na Okresnom súde v Michalovciach požiadaný o vykonanie pokusu mediácie uzavretím zmieru medzi obvineným a poškodenou spoločnosťou, pričom tak obvinený, ako i poškodená spoločnosť s takýmto postupom vyslovili súhlas. 

Podľa § 220 ods. 1 Tr. poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX je stíhaný pre prečin podvodu podľa § 221 ods. 1, 2 Tr. zák., za ktorý možno uložiť trest odňatia slobody od jedného do piatich rokov.
 
Obvinený XXXXX v priebehu skráteného vyšetrovania i pred mediačným úradníkom slobodne a vážne vyhlásil, že spáchal skutok, za ktorý je stíhaný, nahradil ním spôsobenú škodu  v plnej výške, čo potvrdil i zástupca poškodeného pred mediačným úradníkom.
 
		Dňa 5.3.2012 zložil obvinený na účet Krajskej prokuratúry v Košiciach peňažnú sumu vo výške 200,-€, určenú na všeobecne prospešné účely, z ktorej bude poukázaných 50% na účet OXXXXX, vedený XXXXX v Michalovciach.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor